

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 83, 35254 Bebrina,

OIB: 52630455645

Tel:035/433-109

KLASA: 024-02/22-02/61

URBROJ: 2178-2-03-22-1

Bebrina, 8. prosinca 2022. godine

Na temelju članka 32. Statuta općine Bebrina (“Službeni vjesnik Brodsko-posavske županije” 02/2018, 18/2019 i 24/2019 i „Glasnik općine Bebrina“ broj 1/2019, 2/2020 i 4/2021), na 10. sjednici Općinskog vijeća općine Bebrina održanoj 8. prosinca 2022. godine donosi se

**ODLUKA**

**o isplati naknade za djecu s područja općine Bebrina koja pohađaju vrtiće**

**Članak 1**.

Ovom Odlukom odobrava se isplata naknade roditeljima/skrbnicima/posvojiteljima (u daljnjem tekstu: podnositeljima zahtjeva) djece spodručja Općine Bebrina koja su pohađala program vrtića u 2022. godini, a koji pravo nisu ostvarili po drugoj osnovi.

Podnositelju zahtjeva za dijete koje je program vrtića pohađalo u razdoblju siječanj-prosinac 2022. godine isplatit će se naknada u iznosu od 400,00 eura.

Podnositelju zahtjeva za dijete koje je pohađalo vrtić u razdoblju kraćem od 12 mjeseci, naknada će se isplatiti razmjerno broju mjeseci u kojima je dijete pohađalo vrtić.

**Članak 2.**

Za ostvarivanje prava na naknadu zahtjev za ostvarivanje prava prilaže se:

* Kopiju osobne iskaznice oba roditelja/skrbnika/posvojitelja
* Potvrdu o pohađanju dječjeg vrtića djeteta iz koje je vidljivo razdoblje pohađanja programa vrtića
* Kopiju tekućeg ili žiro- računa podnositelja zahtjeva
* Kopiju rodnog lista djeteta ili izvatka iz matice rođenih
* Izjavu da navedeno pravo podnositelji zahtjeva nisu ostvarili po drugoj osnovi

Podnositelj zahtjeva ne smije imati dospjela neplaćena dugovanja prema Općini Bebrina. Rok za podnošenje zahtjeva odredit će u javnom pozivu Općinski načelnik.

**Članak 4.**

Sredstva će se isplatiti iz proračuna Općine Bebrina.

**Članak 5.**

Ova Odluka stupa na snagu u roku od osam dana od objave u „Glasniku Općine Bebrina“.

**OPĆINSKO VIJEĆE OPĆINE BEBRINA**

PREDSJEDNIK OPĆINSKOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_\_

Mijo Belegić, ing.

DOSTAVITI

1. Središnji državni ured za demografiju i mlade
2. Jedinstveni upravni odjel, sjednice općinskog vijeća
3. Glasnik Općine Bebrina
4. Pismohrana.